Diari Oficial de la Generalitat Valenciana


Sumari del DOGV 3193, del 27-02-1998 (1998/1491)

Informació pública de l'alternativa tècnica d'una proposta de programa promoguda per la mercantil Espacios de Calpe SA.
-----------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1491


Organisme emissor
:   Ajuntament de Calp

Tipus de document
:   Anunci

Informació pública de l'alternativa tècnica d'una proposta de programa promoguda per la mercantil Espacios de Calpe SA. [1998/M1491]
  
Per Decret de l'Alcaldia Presidència de l'Ajuntament de Calp, amb data 11 de febrer de 1998, es va dictar la següent Resolució:
  
Primer
  
Sotmetre a informació pública l'alternativa tècnica d'una proposta de programa, amb la documentació complementària composta de sol·licitud de cèdula d'urbanització i proposta de planejament, junt amb l'avantprojecte d'urbanització d'aquesta, promogut per la mercantil Espacios de Calpe SA per al sector de sòl urbanitzable del Primer Cuatrienio Saladar.
  
Segon
  
La present informació pública té caràcter de simultani concurs públic per a la selecció de l'urbanitzador, i es podran presentar alternatives tècnique i al·legacions durant 20 dies, comptats des de la publicació de l'edicte en el Diari Oficial de la Generalitat Valenciana, després de l'avís als titulars cadastrals al seu domicili fiscal i publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i en prestara caució, els anteriors terminis es prorrogaran per 20 dies addicionals; s'anunciarà aquesta pròrroga al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisé
  
L'expedient podrà consultar-se als Serveis Tècnics de l'Ajuntament de Calp, els dies laborables de 09.00 a 14.00 hores.
  
Seté
  
Concloses les anteriors operacions s'haurà d'emetre el corresponent informe tècnic que garantisca que la proposta de planejament s'ajusta tant al planejament vigent, com a l'aprovat provisionalment per l'Ajuntament de Calp.
  
Vuité
  
Finalitzades les anteriors actuacions, el Ple de l'Ajuntament podrà aprovar un programa definint els seus continguts, per elecció d'una alternativa tècnica i una proposició entre les presentades, amb les modificacions parcials que estime oportunes. Podrà en el mateix acte adjudicar, motivadament, l'execució del programa aprovat en favor de qui haja formulat la proposició juridicoeconòmica i assumit l'alternativa tècnica més adequada per a executar l'actuació.
  
La qual cosa es fa pública en compliment del que estableix l'article 46.3 de la vigent Llei Reguladora de l'Activitat Urbanística.